i 9 8 C. PLINII HIST. NAT. LIB. XL 



initia pasci , nisi submissis genibus , nou possunt : nec 



usque dum cervix ad justa incrementa perveniat. 



49. Pumilionum genus in omnibus animalibus est , 

 atque etiam inter volucres. 



De genitalibus : de hermaphroditis. 



CIX. Genitalia maribus quibus essent rtro , satis 

 diximus. Ossea sunt lupis , vulpibus , mustelis , viverris : 

 unde etiam calculo humano remdia praecipua. Urso 

 quoque simul atque exspiraverit , cornescere aiunt. Ca- 

 melino arcus intendere , Orientis populis fidissimum. 

 Nec non aliqua gentium quoque in hoc discrimina 7 et 

 sacrorum etiam , citra perniciem amputantibus matris 

 deum Gallis. Contra mulierum paucis prodigiosa assi- 

 milatio : sicut hermaphroditis utriusque sexus : quod 

 etiam quadrupedum generi accidisse Neronis principatu 

 primum arbitror. Ostentabat certe hermaphroditas sub- 

 junctas carpento suo equs , in Treverico Galliae agro 

 repertas : ceu plane visenda res esset , principem ter- 

 rarum incidere portentis. 



